**Paskaidrojuma raksts**

**Ventspils valstspilsētas pašvaldības domes 2024.gada \_\_. \_\_\_\_\_\_\_\_ saistošajiem noteikumiem Nr.\_\_ „Ventspils valstspilsētas pašvaldības līdzfinansējuma piešķiršanas kārtība energoefektivitātes uzlabošanas pasākumu veikšanai**

**daudzstāvu daudzdzīvokļu dzīvojamās mājās”**

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Ventspils valstspilsētas pašvaldības un Ventspils novada pašvaldības kopīgajā attīstības programmā 2021.-2027.gadā (turpmāk – Programma 2027) ir norādīts[[1]](#footnote-1): *Ventspilī ir veikti nozīmīgi uzlabojumi esošā dzīvojamā fonda un komunālo pakalpojumu attīstībā, samazinot siltumenerģijas patēriņu un modernizējot ūdenssaimniecības tehnoloģijas, tomēr joprojām liela daļa pieejamo daudzdzīvokļu ēku ir celtas padomju laikā un ir sliktā tehniskajā stāvoklī. Tāpēc līdzšinējo pieredzi ir ieteicams izmantot jaunu investīciju piesaistē, lai veiktu esošo ēku atjaunošanu.*  Viens no Ventspils valstspilsētas pašvaldības (turpmāk – Pašvaldība) vidēja termiņa prioritātes “Vide: iedzīvotāji jūtas fiziski un emocionāli nodrošināti un pārliecināti par savu nākotni” rīcības virzieniem ir “Kvalitatīvu un komfortablu mājokļu attīstība” (V-1). Lai paaugstinātu mājokļu kvalitāti, modernizējot un uzlabojot mājokļu energoefektivitāti un pieejamību, Programmas 2027 Ventspils valstspilsētas pašvaldības rīcības plānā 2021.-2027.gadam ir noteikts pasākums “Dzīvojamā fonda energoefektivitātes paaugstināšanas veicināšana” (V-1-2-1).  Saskaņā ar Pašvaldību likuma 4.panta pirmās daļas 10.punktu viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.  Likuma „Par palīdzību dzīvokļa jautājumu risināšanā” 27.2 panta otrās daļas 4.punkts nosaka, ka pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu energoefektivitātes pasākumu veikšanai dzīvojamā mājā. Savukārt minētā likuma 27.2 panta piektajā daļā ir noteikts, ka kārtību, kādā tiek sniegta palīdzība, un palīdzības apmēru nosaka pašvaldība savos saistošajos noteikumos.  Lai veicinātu dzīvojamā fonda energoefektivitātes paaugstināšanu, Ventspils pilsētas dome 2013.gada 26.aprīlī apstiprināja Ventspils pilsētas saistošos noteikumus Nr.8 „Ventspils pilsētas pašvaldības palīdzības piešķiršanas kārtība energoefektivitātes pasākumu veikšanai daudzstāvu daudzīvokļu dzīvojamās mājās” (turpmāk – Noteikumi Nr.8).  Lai ievērotu komercdarbības atbalsta kontroli regulējošos normatīvos aktus, piešķirot līdzfinansējumu energoefektivitātes uzlabošanas pasākumu veikšanai, noteiktu saistošo noteikumu terminoloģiju atbilstoši Energoefektivitātes likumam un Būvniecības likumam, precizētu līdzfinansējuma piešķiršanai un saņemšanai iesniedzamo dokumentu sarakstu, ir nepieciešams veikt grozījumus Noteikumos Nr.8. Ņemot vērā ievērojamo grozījumu apjomu, kas pārsniedz pusi no Noteikumu Nr.8 normu apjoma, saistošos noteikumus ir nepieciešams izteikt jaunā redakcijā.  Ar saistošajiem noteikumiem tiek grozīta līdzfinansējuma piešķiršanas un saņemšanas kārtība:   * pēc iesniedzēja pieteikuma saņemšanas atbilstoši saistošajiem noteikumiem Pašvaldības nozares komisija (turpmāk – Komisija) izvērtē pieteikumu un sniedz ieteikumu tālākai jautājuma virzīšanai; * Ņemot vērā Komisijas ieteikumu, Pašvaldības iestādes “Ventspils domes administrācija” (turpmāk - Administrācija) vadītājs pieņem lēmumu piešķirt vai atteikt piešķirt līdzfinansējumu energoefektivitātes uzlabošanas pasākuma veikšanai. * Ja ir pieņemts lēmums piešķirt līdzfinansējumu, tad Administrācijas vadītājs ar pilnvaroto personu 15 darba dienu laikā no lēmuma pieņemšanas paraksta līgumu par līdzfinansējuma piešķiršanu energoefektivitātes uzlabošanas pasākuma veikšanai. * Ja energoefektivitātes uzlabošanas pasākums atbilst saistošajiem noteikumiem, Administrācija izmaksā līdzfinansējumu daudzdzīvokļu dzīvojamās mājas īpašniekiem.   Saistošajos noteikumos tiek precizēta lietotā terminoloģija; iekļauta līdzfinansējuma piešķiršanas nosacījumu piemērošanas un pārbaudes kārtība attiecībā uz dzīvokļu īpašniekiem – saimnieciskās darbības veicējiem, kas pretendē uz līdzfinansējumu, kas saskaņā ar Komercdarbības atbalsta kontroles likuma 5.pantā minētajām komercdarbības atbalsta pazīmēm ir kvalificējams kā komercdarbības atbalsts, t.i., *de minimis* atbalsta nosacījumi atbilstoši 2023.gada 13.decembra Komisijas Regulai (ES) 2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam; precizēti iesniedzamie dokumenti līdzfinansējuma piešķiršanai, kā arī noteikta jauna pieteikuma forma.  Vienlaikus saistošie noteikumi paredz, ka līdz to spēkā stāšanās dienai iesniegto pieteikumu Pašvaldības līdzfinansējuma piešķiršanai izskatīšana pabeidzama saskaņā ar Noteikumiem Nr.8. |
| 2. Fiskālā ietekme uz pašvaldības budžetu | Saistošo noteikumu īstenošanai finansējums ik gadu tiks paredzēts Pašvaldības budžetā.  Saistošo noteikumu īstenošanai prognozētā fiskālā ietekme uz Pašvaldības budžetu 2024.-2026.gadam paredzama līdz 30 000 eiro. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – ir attiecināms. Energoefektivitātes uzlabošanas pasākumi veicina enerģijas patēriņa samazināšanu. Iedzīvotājiem tas var palīdzēt samazināt enerģijas rēķinus.  Ietekme uz vidi – ir attiecināms. Energoefektivitātes uzlabošanas pasākumi veicina enerģijas patēriņa un CO2 emisiju samazināšanu, dabas aizsardzību, kā arī mazina klimata pārmaiņu sekas.  Ietekme uz uzņēmējdarbības vidi pašvaldības teritorijā – ir attiecināms. Līdzfinansējuma pieejamība energoefektivitātes uzlabošanas pasākumiem veicina uzņēmējdarbības attīstību, kā arī esošo darba vietu saglabāšanu un jaunu darba vietu radīšanu būvniecības un pakalpojumu sniegšanas jomās Ventspils pilsētā. Papildus tiks nodrošināts vietējo būvmateriālu pieprasījums.  Ietekme uz iedzīvotāju veselību – ir attiecināms. Energoefektivitātes uzlabošanas pasākumi var uzlabot dzīvojamās vides kvalitāti.  Ietekme uz konkurenci – nav attiecināms. Līdzfinansējuma saņēmējs, ar kuru Pašvaldība slēgs līgumu, tiek noteikts Saistošajos noteikumos noteiktajā kārtībā. |
| 4. Ietekme uz administratīvajām procedūrām un to izmaksām | Saistošo noteikumu izpildi nodrošinās Ventspils valstspilsētas pašvaldības iestādes “Ventspils domes administrācija” Ekonomikas un iepirkumu nodaļa (turpmāk – Ekonomikas un iepirkumu nodaļa). |
| 5. Ietekme uz pašvaldības funkcijām un cilvēkresursiem | Līdzfinansējuma piešķiršana energoefektivitātes uzlabošanas pasākumu veikšanai daudzdzīvokļu dzīvojamās mājās ir tiešā veidā saistīta ar Pašvaldību likuma 4.panta pirmās daļas 10.punktā - sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu – noteikto pašvaldības autonomās funkcijas izpildi.  Jauna ietekme uz Pašvaldības funkcijām netiek paredzēta. |
| 6. Informācija par izpildes nodrošināšanu | Saistošo noteikumu izpildi nodrošinās Ekonomikas un iepirkumu nodaļa. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | \_\_.\_\_.2024. saņemts Latvijas Republikas Finanšu ministrijas saskaņojums atbilstoši Komercdarbības atbalsta kontroles likumam.  Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, Saistošo noteikumu projekts no \_\_\_.\_\_\_.2024.– \_\_.\_\_\_.2024. tika publicēts Pašvaldības tīmekļa vietnē www.ventspils.lv sadaļas "Iedzīvotāju līdzdalība" apakšsadaļā "Viedokļa izteikšana par saistošo noteikumu projektiem".  Viedokļa noskaidrošanas periodā \_\_\_\_\_ tika saņemti vairāki priekšlikumi, piemēram, ……  Visi priekšlikumi ir tikuši ņemti vērā un ir iestrādāti Saistošajos noteikumos, kā arī veikti citi redakcionāli precizējumi, nemainot noteikumu saturu pēc būtības.  Saistošo noteikumu projekts izskatīts 29.05.2024. Pašvaldības Likumības komisijā, \_\_\_.\_\_\_.2024. Pašvaldības Pilsētas attīstības un vides komisijā un \_\_.\_\_\_.2024. Pašvaldības Finanšu komitejā. |

Ventspils valstspilsētas pašvaldības domes priekšsēdētājs J.Vītoliņš

1. <https://www.ventspils.lv/app/uploads/2022/11/1_sejums_ap-1.pdf> , 20.lp. [↑](#footnote-ref-1)